[{"text_idx": "#000000", "text": "Toimunud so\u0303ja- ja katastroofimeditsiini konverentsid"}, {"text_idx": "#000001", "text": "O\u0303huva\u0308e kadetid hakkavad Poola o\u0303huva\u0308e akadeemias praktikal ka\u0308ima"}, {"text_idx": "#000002", "text": "27. novembril allkirjastasid Kaitseva\u0308e U\u0308hendatud O\u0303ppeasustused ja Poola o\u0303huva\u0308e akadeemia koosto\u0308o\u0308lepingu. Leping vo\u0303imaldab tulevikus tihedamat koosto\u0308o\u0308d mo\u0303lema riigi ohvitseride va\u0308ljao\u0303ppes ja o\u0303ppejo\u0303udude vahetuses."}, {"text_idx": "#000003", "text": "Poola O\u0303huva\u0308e Akadeemia rektor, brigaadikindral Jan Rajchel ja KVU\u0308O\u0303A u\u0308lem, kolonel Martin Herem allkirjastasid Deblinis, Poola o\u0303huva\u0308e akadeemias, ko\u0303rgkoolide vahelise koosto\u0308o\u0308lepingu. Brigaadikindral Rajchel ja kolonel Herem kinnitasid lepingus, et tulevikus hakkavad toimima o\u0303pilasvahetused, mille ka\u0308igus iga so\u0303jakooli o\u0303huva\u0308eohvitseri eriala kadett saab oma o\u0303ppe lo\u0303pus ka\u0308ia praktikal Poola o\u0303huva\u0308e akadeemias. Samuti hakkavad Poola o\u0303huva\u0308e kadetid ka\u0308ima KVU\u0308O\u0303As o\u0303ppimas."}, {"text_idx": "#000004", "text": "\u201ePoola o\u0303huva\u0308gi on meie suur partner, suhtlemine nendega on olnud tihe,\u201c u\u0308tles KVU\u0308O\u0303A Ko\u0303rgema So\u0303jakooli o\u0303huva\u0308e kursuste u\u0308lem, major Kristo Lipasaar, kes on ka\u0308inud Poolas o\u0303petamas ning organiseerinud poola o\u0303ppejo\u0303ude so\u0303jakooli kadette o\u0303petama. \u201eLisaks ko\u0303igele muule kasulikule, mis me o\u0303ppeto\u0308o\u0308st saame, on oluline ka kultuurivahetus ja tuttavate vo\u0303rgustik. Ta\u0308nu u\u0308hisele o\u0303ppeto\u0308o\u0308le tunnevad praegused Eesti ja Poola kadetid teineteist tulevikus isiklikult ja see vo\u0303imaldab paremat rahvusvahelist koosto\u0308o\u0308d,\u201c u\u0308tles KVU\u0308O\u0303A u\u0308lem, kolonel Martin Herem."}, {"text_idx": "#000006", "text": "Poola o\u0303huva\u0308e akadeemia on 1925. aastal asutatud ko\u0303rgkool, kus o\u0303petatakse bakalaureuse- ja magistritasemel piloote, o\u0303huva\u0308eohvitsere ja lennunduse logistikat."}, {"text_idx": "#000007", "text": "Kaitseva\u0308e U\u0308hendatud O\u0303ppeasutused on ainus so\u0303java\u0308eliselt korraldatud riigikaitseline rakendusko\u0303rgkool Eestis, mis valmistab ette ohvitsere ja allohvitsere kaitseva\u0308ele ja Kaitseliidule. O\u0303ppeasutused on so\u0303jandusega seotud teadus- ja arendustegevuse edendajaks Eesti Vabariigis, tehes oma partneritega koosto\u0308o\u0308d u\u0308lemaailmselt."}, {"text_idx": "#000009", "text": "Juhtimise ja pedagoogika konverents \u201cKaitsetahe\u201d 2022"}, {"text_idx": "#000013", "text": "O\u0303ppeto\u0308o\u0308vaatlus Mentorlus H.U.V.I. seminarid Ka\u0308Ru kohvipausid"}]